ডেবিয়ান লিনাক্সে প্যাকেজ ইনস্টলের এর জন্য যে ফাইলগুলি ব্যবহৃত হয় তার এক্সটেনশন হচ্ছে .deb। উইন্ডোজে যেমন আমরা .exe ফাইলের উপর ডাবল ক্লিক করে সফটওয়্যার ইনস্টল করি ডেবিয়ান ভিত্তিক লিনাক্সে তেমন পদ্ধতির বদলে apt-get, aptitude অথবা synaptic নামক গ্রাফিক্যাল টুলস ব্যবহার করা হয়। প্রথম দুটি হচ্ছে কমান্ড লাইন ভিত্তিক এবং সিনাপ্টিক মাউস দিয়ে ব্যবহার করা যায়। এ ধরনের টুলস ব্যবহার করতে হলে ডেবিয়ান প্যাকেজগুলি আগে থেকেই নির্দিষ্ট স্থানে যেমন-সিডি, ডিভিডি, ইন্টারনেট এর এফটিপি সার্ভার বা কোন লোকাল ফোল্ডারে থাকতে হবে। তারপর ইনস্টল করা যাবে এ ধরনের টুলসের সাহায্যে।